Twee met volop ervaring gekies vir Bok-groepTwee ervare Springbokke wat nog nie deel van vanjaar se Rugbykampioenskap oorweeg kon word nie, is in die groep vir die laaste twee toetse teen die Wallabies en die All Blacks ingesluit. Nog twee Bokke is terug nadat hulle in die reeks beseer is. Pat Lambie (51 toetse) het herstel van harsingskudding wat hy teen die Iere opgedoen het, en Willie le Roux (37) is uit Japan ontbied vir die groep van 31, en Lood de Jager en Julian Redelinghuys keer onderskeidelik na `n week en vier weke na die strydperk terug. Lourens Adriaanse is die enigste van die groep wat pas uit Australasië teruggekeer het, wat nie weer die paal gehaal het nie. Die Bokke kom Sondag in Johannesburg bymekaar. Allister Coetzee, die Bokafrigter, se die keurders het verkies om kontinuïteit te behou met die kies van die groep. Die groep (alfabeties) – Willem Alberts, Damian de Allende, Lood de Jager, Juan de Jongh, Faf de Klerk, Pieter-Steph du Toit, Eben Etzebeth, Johan Goosen, Bryan Habana (onderkaptein), Francois Hougaard, Elton Jantjies, Steven Kitshoff, Vincent Koch, Jaco Kriel, Jesse Kriel, Patrick Lambie, Willie le Roux, Francois Louw, Lionel Mapoe, Malcolm Marx, Bongi Mbonambi, Oupa Mohoje, Franco Mostert, Tendai Mtawarira, Lwazi Mvovo, Trevor Nyakane, Rudy Paige Julian Redelinghuys Morne Steyn Adriaan Strauss (kaptein), Warren Whiteley.